Diari Oficial de la Generalitat Valenciana


Sumari del DOGV 7042, del 10-06-2013 (2013/6045)

DECRET 67/2013, de 7 de juny, del Consell, de modificació del Decret 116/2010, de 27 d'agost, del Consell, pel qual es van aprovar els Estatuts de la Universitat Jaume I de Castelló.
--------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2013/06/07/67/dof/vci/html**

### Dades del document

Número de DOGV
:   7042

Data del DOGV
:   10-06-2013

Secció del DOGV
:   I. DISPOSICIONS GENERALS

Número del document
:   2013/6045


Data del document
:   07-06-2013

Organisme emissor
:   Conselleria d'Educació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Universitat Jaume I
    * universitat
    * reglament intern
    * legislació

DECRET 67/2013, de 7 de juny, del Consell, de modificació del Decret 116/2010, de 27 d'agost, del Consell, pel qual es van aprovar els Estatuts de la Universitat Jaume I de Castelló. [2013/6045]  
PREÀMBUL  
  
Els Estatuts de la Universitat Jaume I de Castelló es van aprovar pel Decret 116/2010, de 27 d'agost, del Consell, de conformitat amb les determinacions contingudes en la Llei Orgànica 6/2001, de 21 de desembre, d'Universitats.  
La Universitat Jaume I de Castelló va interposar el recurs contenciós administratiu número 716/2010, davant la Sala Contenciosa Administrativa del Tribunal Superior de Justícia de la Comunitat Valenciana, contra l'indicat Decret 116/2010, en la redacció final feta pel Consell al preàmbul, a l'apartat i de l'article 5 i a la disposició addicional tretze.  
  
El 10 de maig de 2012, l'esmentada sala va dictar la Sentència número 293/12, en la qual es va estimar parcialment el recurs contenciós administratiu interposat per la Universitat Jaume I de Castelló quant a la disposició addicional tretze i a l'article 5, apartat i, i desestima la pretensió relativa al preàmbul, i establia que la Generalitat disposava de tres mesos per a rectificar i publicar la rectificació, en eixe període de temps, en el Diari Oficial de la Comunitat Valenciana.  
  
Posteriorment, mitjançant un acord dictat el 2 d'octubre de 2012 per la Sala Contenciosa Administrativa del Tribunal Superior de Justícia de la Comunitat Valenciana, es va comunicar que amb eixa data l'esmentada sentència havia sigut declarada ferma, a fi que es porten a efecte les declaracions contingudes en la decisió.  
Finalment, la Universitat Jaume I de Castelló, el 22 d'abril de 2013, va sol·licitar l'execució de la referida sentència.  
Així doncs, i atés que és ferma la Sentència número 293/12 recaiguda en el recurs contenciós administratiu número 716/2010, sol·licitada l'execució d'esta per la Universitat Jaume I de Castelló i requerit el seu compliment per la Resolució de 25 d'abril de 2013, del secretari judicial de la Secció Quinta de la Sala Contenciosa Administrativa del Tribunal Superior de Justícia de la Comunitat Valenciana, és procedent portar a efecte el que ordena l'esmentada sentència, en compliment del que establix la Llei 29/1998, de 13 de juliol, Reguladora de la Jurisdicció Contenciosa Administrativa.   
Per tot el que s'ha exposat, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 7 de juny de 2013,  
  
DECRETE  
  
Article únic. Modificació dels Estatuts de la Universitat Jaume I de Castelló  
Es modifiquen els Estatuts de la Universitat Jaume I de Castelló, que figuren com a annex del Decret 116/2010, de 27 d'agost, del Consell, i es dona una nova redacció a l'article 5, apartat i, i a la disposició addicional tretze, de confirmat amb al text contingut en l'annex d'este decret.  
  
DISPOSICIÓ FINAL  
  
Única. Entrada en vigor  
Este decret es publicarà en el Boletín Oficial del Estado i entrarà en vigor l'endemà de la publicació en el Diari Oficial de la Comunitat Valenciana.  
  
València, 7 de juny de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
ANNEX  
  
Text de la modificació dels Estatuts de la Universitat Jaume I de Castelló  
  
Article 5, apartat i  
«Potenciar el coneixement i l'ús de la llengua pròpia, valencià segons l'Estatut d'Autonomia, acadèmicament llengua catalana, atenent la seua consolidació i plena normalització en tota la comunitat universitària».   
  
Disposició addicional tretze  
«La Universitat Jaume I promourà una col·laboració especial amb les altres universitats de l'àmbit lingüístic català a través de la Xarxa Vives d'Universitats».


Còpia Permalink ELI